APP ค่าใช้จ่าย-ต้นทุนขายเพิ่ม กดกำไรปี 65 ลด 20% ปันผล 0.14 บ.
APP เปิดงบปี 65 กำไรลด 20% เหลือ 46 ล้านบาท จากปีก่อนกำไร 58 ล้านบาท หลังต้นทุนจำหน่าย-ค่าใช้จ่ายเพิ่มสูงจากปีก่อน ยังแจกปันผล 0.14 บาท ขึ้น XD วันที่ 3 พ.ค. และกำหนดจ่าย 22 พ.ค.66
APP เปิดงบปี 65 กำไรลด 20% เหลือ 46 ล้านบาท จากปีก่อนกำไร 58 ล้านบาท หลังต้นทุนจำหน่าย-ค่าใช้จ่ายเพิ่มสูงจากปีก่อน ยังแจกปันผล 0.14 บาท ขึ้น XD วันที่ 3 พ.ค. และกำหนดจ่าย 22 พ.ค.66
20 ก.พ. 2566

บริษัท แอพพลิแคด จำกัด (มหาชน) หรือ APP รายงานผลการดำเนินงานงวดไตรมาส 4 และงวดปี 65 มีกำไรดังนี้

ทั้งนี้ บริษัทมีรายได้จากการขายไตรมาส 4 ปี 65 จำนวน 110.94 ล้านบาท ลดลงร้อยละ 20.36 จำนวน 28.37 ล้านบาท และรายได้บริการจำนวน 113.24 ล้านบาท เพิ่มขึ้นร้อยละ 28.88 จำนวน 25.37 ล้านบาทเกิดจากการจัดประเภทการขายโปรแกรมแบบสิทธิ์เช่าใช้รายปีไปไว้ในหมวดรายได้จากการบริการตามมาตรฐาน TFRS#15 จำนวน 20.18 ล้านบาท ร้อยละ 79.54 ของรายได้บริการที่เพิ่มขึ้น รายได้รวมปี 65 มีจำนวน 888.34 ล้านบาท เพิ่มขึ้นจากปีก่อนร้อยละ 11.19 เป็นจำนวน 89.43 ล้านบาท
ขณะที่ต้นทุนในการจัดจำหน่ายปี 65 ปรับตัวเพิ่มขึ้น 25.09 ล้านบาท มาที่ระดับ 198.95 ล้านบาท ซึ่งมาจากค่าเสื่อมราคาของเครื่องจักรและส่วนปรับปรุง AppliCAD Innovation Center 4.85 ล้านบาท ค่าโฆษณาและส่งเสริมการขาย ค่าธรรมเนียมดำเนินการละเมิดลิขสิทธิ์ ค่าใช้จ่ายด้านสวัสดิการพนักงาน ค่าที่ปรึกษางานขาย รวมถึงการตั้งค่าเผื่อหนี้สงสัยจะสูญ 2.52 ล้านบาท เมื่อเทียบกับช่วงเดียวกันของปีก่อน
ด้านค่าใช้จ่ายในการบริหารปี 65 มีจำนวน 110.92 ล้านบาท เพิ่มขึ้น 10.28 ล้านบาท จากปีก่อน เกิดจากค่าใช้จ่ายด้านสวัสดิการพนักงาน ค่าใช้จ่ายในการประมาณการผลประโยชน์พนักงาน ค่าใช้จ่ายในการอบรมและพัฒนาบุคลากร และยังมีการบันทึกค่าใช้จ่ายวิจัยและพัฒนา
พร้อมกันนี้ บริษัทเตรียมปันผลจากงวดดำเนินงานวันที่ 01 ม.ค. 65 ถึงวันที่ 31 ธ.ค. 65 เป็นเงินสด 0.14 บาทต่อหุ้น กำหนดวันที่ไม่ได้รับสิทธิปันผล (XD) วันที่ 3 พ.ค.66 และกำหนดจ่าย 22 พ.ค.66